Here is a page extracted from Wikipedia that may contain CSS, HTML, and a lot of unformatted text.

Title: Sant Blas
Content: Blas de Sebaste u Sant Blas estió un medico y bispe de Sebaste (l'actual Sivas) en l'este de Turquía en o sieglo IV.

Fació una vida d'ermitán en una espelunga d'a selva d'Argeus, que esdevenió a suya seu bispal.

Hachiografía 
Seguntes a tradición, Blas de Sebaste yera conoixito por o suyo don de curación miraglosa pa personas y animals.

Culto 
Bi ha un culto a Sant Blas que ye ligato a los pastors pirenencos. Se diz que dezaga d'o culto de Sant Blas bi ha cultos profilacticos precristians. Se recurre a lo santo en casos d'afeccions de garganchón u malautías infantils.

O 3 de febrero bi ha actos sostitutivos d'os sacrificios d'animals en Navarra, País Basco y Aragón: os hombres levan pretons de pelos d'os suyos animals a las capiellas de Sant Blas dimpués d'haber trazato cruces con a cera d'un cirio bendito en o lomo d'os suyos animals. Se crei que o rito proteche a lo bestiar tota l'anyata.

Iconografía 
Lo representan con:
 Un tocín.
 Cirios entrecruzatos (a suya fiesta ye chusto dimpués d'a Candelera).
 Cuerno.
 Mitra.
 Peine pa cardar.

Lugars d'Aragón on ye patrón 
 Ateca.
 Chiprana.
 Escuita.
 Fonz.
 Miedes d'Aragón.

Lugars d'Aragón on se celebra 
 Ateca.
 Chiprana.
 Escuita.
 Ferrera de los Navarros
 Fonz.
 Gargallo.
 Miedes d'Aragón.
 Villanueva de Sixena.

Ditos y mazadas 
«pa Sant Blas, una hora mas»

Referencias

Vinclos externos 

Santos